**ELŐTERJESZTÉS**

**Körmend város Önkormányzata Képviselő-testülete 2014. április 10-i rendkívüli ülésére**

**Tárgy:** közbiztonságot növelő térfigyelő kamerarendszer bővítése

Tisztelt Képviselő-testület!

A 28/2014. (IV.1.) BM rendelet lehetővé teszi azt, hogy 100% -os mértékű támogatást kapjanak az Önkormányzatok térfigyelő kamerák beszerzéséhez. A pályázatot április 24-ig kell benyújtani.

Körmenden a Rendőrség már meghatározta azon pontokat, ahol szükséges újabb kamerák telepítése.

A jelenlegi pályázat során az Önkormányzat 5 db kamera telepítésére pályázna az alábbi helyszíneken: Körmend, Rába-híd, Körmend, Ipari utca.

Kérem a tisztelt Képviselő-testületet, hogy döntsön a határozati javaslat felől.

**HATÁROZATI JAVASLAT**

Körmend város Önkormányzata Képviselő-testülete úgy dönt, hogy a 28/2014. (IV.1.) BM rendeletben megjelent pályázati felhívásra pályázatot nyújt be, amelynek tartalmát a mellékelt adatlapban foglaltak szerint hagyja jóvá.

Körmend, 2014. április 6.

**Bebes István**

**polgármester**